Държавен вестник, бр. 84, 2005 г., стр. 10

С Т Р .  10
Д Ъ Р Ж А В Е Н   В Е С Т Н И К
Б Р О Й  84
(5) Министър-председателят може да внесе
за обсъждане от Министерския съвет разгледа-
ните на оперативното съвещание въпроси.
Чл. 45. (1) Министър-председателят със за-
повед може да създава съвети, съставени от
министри, за решаване на конкретни въпроси
във връзка с провеждането на политиката на
правителството в отделна сфера.
(2) Съветите по ал. 1 се председателстват от
министър-председателя или от определен от
него заместник министър-председател или
министър.
(3) Заседанията на съветите се свикват от
началника на политическия кабинет по нареж-
дане на министър-председателя. На тях минис-
трите присъстват лично. В зависимост от об-
съжданите въпроси министрите могат да бъдат
придружавани от експерти.
(4) Изпълнението на решенията на съвети-
те по ал. 1 се контролира от министър-пред-
седателя.
Чл. 46. (1) Административно-техническото
обслужване на оперативните съвещания по
чл. 44 се осигурява от дирекция “Правителстве-
на канцелария”.
(2) Административно-техническото обслуж-
ване на съветите по чл. 45 се осигурява от сек-
ретариатите на съветите или от администраци-
ята на Министерския съвет.
Чл. 47. (1) Министерският съвет може да
създава съвети като постояннодействащи кон-
султативни органи, които осъществяват ко-
ординационни и аналитично-информационни
функции.
(2) Съветите по ал. 1 се ръководят от минис-
тър-председателя, от заместник министър-пред-
седател или от министър.
(3) Съветите могат да подготвят и проекти
на актове на правителството, които се внасят в
Министерския съвет от техния председател.
Чл. 48. (1) Министерският съвет с решение
може да създава експертни работни групи за
изготвяне на проекти на актове или за предла-
гане на решение на конкретен въпрос от компе-
тентността на правителството или на няколко
министри.
(2) Експертните работни групи се ръково-
дят от заместник министър-председател, от
министър или от определени от Министерския
съвет лица.
(3) В експертните работни групи за подго-
товка на проекти на нормативни актове при
необходимост се включват експерти от дирек-
ция “Правна” и/или от други дирекции от адми-
нистрацията на Министерския съвет.
(4) В случаите на решаване на въпроси, свър-
зани с дейността на няколко министерства, в
експертните работни групи задължително се
включват представители на тези министерства,
както и представители на други заинтересувани
министри и органи на изпълнителната власт.
(5) В съветите и в експертните работни гру-
пи могат да се привличат и външни експерти.
(6) При приключване на своята работа екс-
пертните работни групи представят доклад за
извършената дейност.
(7) В случаите, когато на експертна работна
група е възложено разработването на проект на
акт на Министерския съвет, проектът се внася
за разглеждане от правителството от нейния
председател или от определения в оперативна-
та работна програма на Министерския съвет
вносител.
Чл. 49. (1) Министерският съвет с постанов-
ление може да създава държавно-обществени
консултативни комисии.
(2) Комисиите по ал. 1 имат консултативни
функции по важни въпроси от обществена зна-
чимост и имат за цел да предложат на прави-
телството решаването на конкретни въпроси.
(3) Държавно-обществените консултативни
комисии се председателстват от заместник
министър-председател или министър и включ-
ват както представители на органите на изпъл-
нителната власт, така и представители на заин-
тересувани организации на граждани, с оглед
на естеството на поставените въпроси.
(4) Статутът, начинът на представителство
и редът за осъществяване на дейността на ко-
мисиите по ал. 1 се определят в постановлени-
ето за тяхното създаване.
Чл. 50. В своята дейност съветите, експерт-
ните работни групи и държавно-обществените
консултативни комисии могат да се подпома-
гат от определени в акта за тяхното създаване
звена или служители от администрацията на
Министерския съвет.
Г л а в а  т р е т а
ОРГАНИЗАЦИЯ НА РАБОТАТА
НА МИНИСТЕРСКИЯ СЪВЕТ
Раздел I
Общи положения
Чл. 51. (1) Министерският съвет приема сво-
ите актове на заседания.
(2) Заседанията на Министерския съвет се
провеждат по график, утвърден от министър-
председателя.
(3) Дневният ред за всяко заседание се ут-
върждава от министър-председателя по пред-
ложение на членовете на Министерския съвет
и въз основа на оперативната работна програ-
ма на Министерския съвет.
Чл. 52. (1) Дейността на Министерския съ-
вет се осъществява въз основа на оперативна
работна програма за 3-месечен период.
(2) Оперативната работна програма на Ми-
нистерския съвет се подготвя от главния сек-
ретар на Министерския съвет въз основа на
предложенията на членовете на Министерс-
кия съвет.